Fredag eftermiddag blev der sunget godt til på Gammel Torv i Aalborg. I anledning af 4. maj havde Folkekirkens Hus, Aalborg City og Aalborg Event i samarbejde inviteret alle nordjyder til alsangsstævne, hvor der blev sunget gode danske sange, som mange kender. Traditionen kommer fra besættelsestiden, hvor danskernes samledes for at synge fædrelandssange, og dermed give udtryk for sammenhold og nationalfølelse. Ordet alsang kommer fra norsk og svensk og betyder fællessang. Traditionen kom til Danmark efter daværende præst Axel Bang ved Ansgar Kirken havde oplevet Alsang i Sverige og derefter tog det med hjem til Aalborg. Derefter bredte traditionen til resten af landet. Fredag blev stævnet åbnet med taler fra Oldermand Niels Voss Hansen fra Christian den fjerdes Laug samt borgmester Thomas Kastrup Larsen.

Referat:
Under besættelsen sang nordjyderne alsang for at vise sammenhold og nationalfølelse. I aften gentager traditionen sig for at mindes de gamle tider.